OŠ Marija Bistrica

dr. sc. Jasna Milički

Kako stečena znanja oblikovati u društveno korisno učenje

Usvajanje vještina kako djelotvorno učiti i kritički razmišljati mnogima je osnova i važno polazište u pripremi učenika za novo stoljeće. Glavni element reformiranja odgojno-obrazovnog procesa mijenjanje je uloge učenika i učitelja. Suvremene teorije obrazovanja zahtijevaju aktivniji angažman učenika, uz povećanu ulogu informacijskih izvora. Poznavanje tehnologija učenicima omogućava bezgranični i brzi pristup informacijama, njihovom pretraživanju i kvalitativnoj primjeni. Uloga školskog knjižničara jest da informacija dobije svoju kvalitativnu i kontekstualnu ulogu.

Tema je vezana za uporabu stečenih znanja kod učenika osmih razreda.

Ključni pojmovi: znanje, informacija, cjeloživotno učenje, društveno korisno učenje.

Ishodi učenja: A Učenik će moći ocijeniti vlastito izlaganje (samovrednovanje).

A Prihvatiti odgovornost za donesene odluke.

PM Učenik će samostalno dizajnirati prezentaciju.

PM Razvijati sposobnost različitosti pristupa rješavanju problema.

K Usustaviti stečena znanja.

K Učenik će primijeniti stečena znanja u osobnom i cjeloživotnom učenju

društvene zajednice.

Realizacija prethodno navedene teme zahtijeva timski rad s učiteljem informatike, stručnim suradnicima, razrednicima te vanjskim suradnicima. Tijek provedbe osmišljen je kroz nekoliko modula (jedan modul može integrirati nekoliko sati realizacije) koji će se ostvariti tijekom školske godine. Prva dva modula usmjerena su na učenike, njihova prethodna znanja informatičke pismenosti te pronalaženje i kritičko vrednovanje informacija uporabom suvremene tehnologije. Učinkovito korištenje informacija i prezentacija stečenih znanja bit će obuhvaćena trećim modulom unutar kojeg će učenici primijeniti stečena znanja u interakciji sa širom društvenom zajednicom.